El projecte Musicaliza't supera totes les expectatives
17 febrer 2020

## El projecte Musicaliza't supera totes les expectatives17 febrer 2020Última actualització: 14 juliol 2025

![](../gestion/img/_AO_3075-copia.jpg)  
  

La regidora delegada d'Educació, Carmen Fuster; i el coordinador del projecte, Vicent Mengual, han presentat aquest matí en roda de premsa la iniciativa Musicaliza't.

Un projecte dirigit a alumnes de primària i secundària que ha comptat amb una gran acollida en la seua primera edició, ja que han estat 18 centres escolars els que s'han adherit a aquest.

Tal com ha explicat **Carmen Fuster**, la iniciativa pretén unir música i educació per tal d'estimular els coneixements musicals de l'alumnat en general al temps que desenvolupen capacitats com l'aprenentatge cognitiu, intel·lectual i psicològic; fomentar la col·laboració i l'esperit crític; i aprendre a treballar de forma col·lectiva.  
"_Estem molt contents de l'acollida que ha tingut el projecte perquè considerem que és un punt de partida per a moltes altres actuacions que estem estudiant des del departament, ja que considerem molt important el paper que pot jugar la música en la formació de l'alumnat_”.

Per la seua banda, **Vicent Mengual** va voler destacar l'èxit de convocatòria i participació en la iniciativa. "Es tracta d'una primera edició. Pensàvem que tindria una resposta positiva però s'han superat les expectatives. Comptarem amb la participació de 18 centres de primària i més de 1.100 alumnes de manera que demà al Teatre Serrano acollirà dues sessions (10.00 i 12.00 del matí)" i ha afegit que "_una ciutat com Gandia necessitava aquest tipus de projectes on es reivindica el paper de la música com una eina d'educació i de formació fonamental per al desenvolupament de l'alumnat_".

Pel que fa a l'espectacle, Mengual ha explicat que els alumnes podran gaudir d'un seguit de compositors clàssics a càrrec d'11 músics i una presentadora que acompanyarà l'espectacle musical amb un titella digital.  
El coordinador del projecte va informar que l'espectacle també serà participatiu, ja que els alumnes pujaran a l'escenari per interpretar l'Himne de l'Alegria.

[Twittear](https://twitter.com/share)